  Майя Бывальцева 12-тӥ инвожое Удмуртилэн шоркараз устолыкъя «Ижысь койыкъёс» ӵектос ортчоз. Со сярысь Ижкар администрацилэн пресс-службаез ивортӥз. Ужрад карлэн одӥгезлэн тодметпусэзлы –Якшур-Бӧдья палась пыронын сылӥсь койыклы – сӥземын но Ижкарлэн 260 ар тырмонэзлы тупатэмын Карлэн нуналэзлы пӧйшурлэсь кабъёссэ пӧртэм интыосы пуктылозы. Тодмо скульпторъёс Анатолий Степанов, Анфим Ханыков, «ТВ-Дача» группа, Мария Соловатова но мукетъёсыз койыкъёсты вайёслэсь, кӧс турынлэсь, кортлэсь, фанералэсь но мукетызлэсь лэсьтозы. Тодмо суредась-дворник Семён Бухарин Иж тымет вӧзысь гурезь бамалын койыкез турынэз газинокосилкаен турнаса «суредалоз». Сое озьы ик 12-тӥ инвожое адӟыны луоз. Суредасьёс уж борды басьтӥськизы ни. Ӵектос «Мон Ижкарын койыкез пумитай» («Я встретил лося в Ижевске») селфи квестэн йылпумъяськоз. Со понна карысь вань койыкъёсты шедьтоно, селфи лэсьтоно, туспуктэмез мерлыко вотэсъёсын #Ижевскиелоси хештэген поттоно. Тодэ вайытом, 2020-тӥ арын Карлэсь нуналзэ Ижын куинь нунал пусъёзы – 10-12 инвожое.  Тегъёс: Лулчеберет Ижкар Удмуртия пӧйшуръёс праздникъёс Карлэннуналэз суредасьёс  